CELEX: 32008R0483
Language: mt
Date: 2008-05-30 00:00:00
Title: Regolament tal-Kummissjoni (KE) Nru 483/2008 tat- 30 ta' Mejju 2008 li jintroduċi ċerti denominazzjonijiet fir-reġistru tad-denominazzjonijiet protetti ta' l-oriġini u l-indikazzjonijiet ġeografiċi protetti (Σταφίδα Ζακύνθου (Stafida Zakynthou) (DPO), Miód wrzosowy z Borów Dolnośląskich (IĠP), Chodské pivo (IĠP))

31.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 141/11
            
         REGOLAMENT TAL-KUMMISSJONI (KE) Nru 483/2008
   tat-30 ta' Mejju 2008
   li jintroduċi ċerti denominazzjonijiet fir-reġistru tad-denominazzjonijiet protetti ta' l-oriġini u l-indikazzjonijiet ġeografiċi protetti (Σταφίδα Ζακύνθου (Stafida Zakynthou) (DPO), Miód wrzosowy z Borów Dolnośląskich (IĠP), Chodské pivo (IĠP))
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 510/2006 ta' l-20 ta' Marzu 2006 dwar il-protezzjoni ta' l-indikazzjonijiet ġeografiċi u tad-denominazzjonijiet ta' l-oriġini tal-prodotti agrikoli u ta' l-oġġetti ta' l-ikel (1), u b'mod partikolari l-ewwel inċiż ta' l-Artikolu 7(4) tiegħu,
   Billi:
   
               (1)
            
            
               B'konformità ma' l-Artikolu 6(2), l-ewwel inċiż, u b'applikazzjoni ta' l-Artikolu 17(2) tar-Regolament (KE) Nru 510/2006, l-applikazzjoni tal-Polonja biex tirreġistra l-isem “Miód wrzosowy z Borów Dolnośląskich”, l-applikazzjoni tal-Greċja biex tirreġistra l-isem “Σταφίδα Ζακύνθου” (Stafida Zakynthou) u l-applikazzjoni tar-Repubblika Ċeka biex tirreġistra l-isem “Chodské pivo” ġew ippubblikati fil-Ġurnal Uffiċjali ta' l-Unjoni Ewropea
                   (2).
            
         
               (2)
            
            
               Billi l-Kummissjoni ma ġiet innotifikata bl-ebda dikjarazzjoni ta' oġġezzjoni skond l-Artikolu 7 tar-Regolament (KE) Nru 510/2006, dawn id-denominazzjonijiet għandhom ikunu rreġistrati,
            
         ADOTTAT DAN IR-REGOLAMENT:
   Artikolu 1
   Id-denominazzjonijiet imsemmija fl-Anness għal dan ir-Regolament b'dan huma rreġistrati.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 30 ta’ Mejju 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 93, 31.3.2006, p. 12. Ir-Regolament kif emendat l-aħħar bir-Regolament (KE) Nru 417/2008 tal-Kummissjoni (ĠU L 125, 9.5.2008, p. 27).
   
      (2)  ĠU C 179, 1.8.2007, p. 15 (Miód wrzosowy z Borów Dolnośląskich), ĠU C 179, 1.8.2007, p. 19 (Σταφίδα Ζακύνθου (“Stafida Zakynthou”)), ĠU C 184, 7.8.2007, p. 19 (Chodské pivo).
   
      ANNESS
      
                  1.
               
               
                  Prodotti agrikoli maħsuba għall-konsum mill-bniedem elenkati fl-Anness I tat-Trattat
                  Klassi 1.4.   Prodotti oħra magħmulin mill-annimali (bajd, għasel, prodotti tal-ħalib ħlief butir, eċċ)
                  IL-POLONJA
                  Miód wrzosowy z Borów Dolnośląskich (IĠP)
                  Klassi 1.6.   Frott, ħaxix u ċereali fl-istat oriġinali jew ipproċessati
                  IL-GREĊJA
                  Σταφίδα Ζακύνθου (Stafida Zakynthou) (DPO)
               
            
                  2.
               
               
                  Oġġetti ta' l-ikel imsemmija fl-Anness I għar-Regolament
                  Klassi 2.1.   Birer
                  IR-REPUBBLIKA ĊEKA
                  Chodské pivo (IĠP)